На 22 октомври 1944 г. "„Яхаги“" участва в сражението в залива Лейте във втората част на Група „A“ на Първо Мобилно Ударно Съединение на вицеадмирал Такео Курита: (централно съединение), от "„Яхаги“" се води ръководството на 10-а ескадра разрушители "„Кийошимо“", "„Новаки“", "„Ураказе“", "„Юкиказе“", "„Хамаказе“" и "„Исоказе“". Те осигуряват прикритието на линкорите Те "„Конго“" и "Харуна" и крайцерите "„Тоне“", "„Чикума“", "„Кумано“" и "„Судзуя“". По време на сражението в морето Субиан, на 24 октомври 1944 г., над японското съединение са извършени 11 нападения от над 250 самолета на самолетоносачите на TF 38 "„Есекс“, „Лексингтън“, „Интерпид“, „Кабот“, „Франклин“" и "„Ентърпрайз“". Независимо от това, че японския линкор "„Мусаши“" потъва, а "„Ямато“" и "„Нагато“" получават повреди, "„Яхаги“" остава невредим. В последвалия бой при остров Самар, на 25 октомври 1944 г., където "„Яхаги“" също участва, той също минава без попадения в него. На 26 октомври 1944 г. Група A е атакувана от 80 самолета на самолетоносачите при Панай, а след тях следва атака на 30 тежки бомбардировача B-24 Либърейтър на ВВС на САЩ и още 60 самолета с морско базиране. След тези нападения "„Яхаги“" също няма повреди и се връща в Бруней невредим.